Document ID: 31987D0340

Απόφαση της Επιτροπής της 26ης Μαΐου 1987 σχετικά με τις αιτήσεις για την απόδοση των δαπανών και τη χορήγηση προκαταβολών για τις ενισχύσεις που χορηγήθηκαν από την Πορτογαλία στο πλαίσιο του κανονισμού ( ΕΟΚ ) αριθ . 3828/85 ( Το κείμενο στην πορτογαλική γλώσσα είναι το μόνο αυθεντικό ) ( 87/340/ΕΟΚ )
Η ΕΠΙΤΡΟΠΗ ΤΩΝ ΕΥΡΩΠΑΙKΩΝ ΚΟΙΝΟΤΗΤΩΝ,
ιΕχοντας υπόψη :
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό ( ΕΟΚ ) αριθ . 3828/85 του Συμβουλίου της 20ής Δεκεμβρίου 1985 για την κατάρτιση ειδικού προγράμματος ανάπτυξης της γεωργίας στην Πορτογαλία^(1 ), και ιδίως το άρθρο 24 παράγραφος 1 και το άρθρο 26 παράγραφος 2,
Εκτιμώντας :
ότι οι αιτήσεις για απόδοση των δαπανών και οι αιτήσεις για τηνα χορήγηση προκαταβολών που υποβάλλονται από την Πορτογαλία στο Ευρωπαϊκό Γεωργικό Ταμείο Προσανατολισμού και Εγγυήσεων ( ΕΓΤΠΕ ), τμήμα Προσανατολισμού, πρέπει να περιλαμβάνουν ορισμένα στοιχεία, ώστε να διαπιστώνεται κατά πόσον οι δαπάνες είναι σύμφωνες με τις διατάξεις του κανονισμού ( ΕΟΚ ) αριθ . 3828/85 και με τα αντίστοιχα πορτογαλικά προγράμματα, που έχουν εγκριθεί σύμφωνα με το άρθρο 4 παράγραφος 2 του εν λόγω κανονισμού
ότι, για να επιτευχθεί αποτελεσματικός έλεγχος, η Πορτογαλία πρέπει να θέσει στη διάθεση της Επιτροπής, για περίοδο τριών ετών μετά την καταβολή της τελευταίας απόδοσης, το σύνολο των δικαιολογητικών στοιχείων βάσει των οποίων υπολογίσθηκαν οι ενισχύσεις
ότι είναι αναγκαίο, για να εφαρμοστεί η χορήγηση των προκαταβολών που προβλέπεται στο άρθρο 26 παράγραφος 1 του κανονισμού ( ΕΟΚ ) αριθ . 3828/85, να διευκρινιστούν οι λεπτομέρειες και οι διαδικασίες χρηματοδότησης
ότι τα μέτρα που προβλέπονται στην παρούσα απόφαση είναι σύμφωνα με την γνώμη της Επιτροπής του Ευρωπαϊκού Γεωργικού Ταμείου Προσανατολισμού και Εγγυήσεων,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ :
ίΑρθρο 1 1 . Οι αιτήσεις απόδοσης των δαπανών που αναφέρονται στο άρθρο 24 παράγραφος 2 του κανονισμού ( ΕΟΚ ) αριθ . 3828/85 πρέπει να υποβάλλονται σύμφωνα με τους πίνακες που αναφέρονται στα παραρτήματα 1 έως 1.7 της παρούσας απόφασης .
2 . Η Πορτογαλία κοινοποιεί στην Επιτροπή, μαζί με την πρώτη της αίτηση για απόδοση των δαπανών, τα κείμενα των εθνικών διατάξεων που εφαρμόζονται και των διοικητικών οδηγιών, καθώς και τα έντυπα ή κάθε άλλο έγγραφο σχετικό με τη διοικητική εφαρμογή της ενέργειας .
ίΑρθρο 2 Η Πορτογαλία θέτει στη διάθεση της Επιτροπής, για περίοδο τριών ετών από την ημερομηνία της τελευταίας απόδοσης, όλα τα δικαιολογητικά στοιχεία ή επικυρωμένο αντίγραφο που έχει στη διάθεσή της, βάσει των οποίων αποφασίσθηκαν οι ενισχύσεις που προβλέπονται από τον κανονισμό ( ΕΟΚ ) αριθ . 3828/85, καθώς και τους πλήρεις φακέλους των δικαιούχων των ενισχύσεων και τα έγγραφα και τους πίνακες βάσει των οποίων καταρτίστηκαν οι αιτήσεις απόδοσης των δαπανών και χορήγησης προκαταβολών .
ίΑρθρο 3 Οι αιτήσεις για χορήγηση προκαταβολών που αναφέρονται στο άρθρο 26 παράγραφος 1 του κανονισμού ( ΕΟΚ ) αριθ . 3828/85, πρέπει να είναι σύμφωνες με τους πίνακες που αναφέρονται στα παραρτήματα 2 έως 2.6 .
ίΑρθρο 4 1 . Οι προκαταβολές του Ευρωπαϊκού Γεωργικού Ταμείου Προσανατολισμού και Εγγυήσεων, τμήμα Προσανατολι -
σμού, μπορούν να είναι ισοδύναμες με το 80 % κατ'ανώτατο όριο του ποσού της κοινοτικής συνεισφοράς στη χρηματοδότηση των προβλεπομένων δαπανών κατά τη διάρκεια του έτους αναφοράς .
2 . Οι προκατοβολές που δεν θα δαπανώνται κατά τη διάρκειας του έτους για το οποίο καταβλήθηκαν, θα αφαιρούνται από την προκαταβολή που πρέπει να καταβληθεί βάσει του επόμενου έτους .
3 . Οι προκατοβολές δυνάμει του επόμενου έτους δεν μπορούν να καταβληθούν πριν διαβιβασθεί στην Επιτροπή η ακόλουθη τεκμηρίωση :
- είτε έκθεση που καταρτίζεται σύμφωνα με τον πίνακα που αναφέρεται στο παράρτημα 3, σχετικά με την εξέλιξη των εργασιών κατά τη διάρκεια του προηγούμενου έτους για το οποίο καταβλήθηκαν οι προκαταβολές,
- είτε η αίτηση οριστικής απόδοσης που καταρτίζεται σύμφωνα με το άρθρο 1 παράγραφος 1 .
ίΑρθρο 5 Η παρούσα απόφαση απευθύνεται στη Δημοκρατία της Πορτογαλίας .
Βρυξέλλες, 26 Μαΐου 1987 .

Labels: 2
4
19
6
18
15